Access 2007 – baza IznajmljivanjeKola

Kreirati bazu podataka sa nazivom **IznajmljivanjeKola** i u njoj kreirati naredne tabele:

**Agent** sa atributima:

* *IdAgenta* – autonumber.
* *Ime* – tekst dužine maksimalno 15 karaktera.
* *Prezime* – tekst dužine maksimalno 25 karaktera.
* *Staz* – broj.
* *BrTelefona* – tekst koji mora sadržati 6 ili 7 cifara.

**Automobil** sa atributima:

* *IdAutomobila* – autonumber.
* *Marka* – tekst dužine maksimalno 15 karaktera, obavezan unos.
* *Godiste* – broj potrebne dužine, podrazumevana vrednost 2010.
* *Klasa* – tekst, dozvoljen unos *A*, *B*, *C*, *D* ili *E*. Za nevalidan unos prikazati poruku: *Vrednost treba da bude A, B, C, D ili E*.
* *BrTablice* – tekst oblika *SSBBBSS*, gde *S* označava slovo, a *B* broj.

Napraviti indeks sa ponavljanjem za kolonu *Klasa*.

**Klijent** sa atributima:

* *IdKlijenta* – autonumber.
* *Ime*, tekst duzine maksimalno 20 karaktera.
* *Prezime*, tekst duzine maksimalno 25 karaktera.

**Cena** sa atributima:

* *KlasaAutomobila* – tekst, dozvoljen unos *A*, *B*, *C*, *D* ili *E*. Za nevalidan unos prikazati poruku: *Vrednost treba da bude A, B, C, D ili E*.
* *CenaPoDanu* – currency u evrima.

**Rentiranje** sa atributima:

* *IdKlijenta* – broj.
* *IdAgenta* – broj.
* *IdAutomobila* – broj.
* *Datum rentiranja* – datum.
* *MestoPreuzimanja* – tekst, dozvoljen unos: *Beograd*, *Niš*, *Novi Sad* ili *Kragujevac*.
* *BrDana* – broj.
* *DodatnoOsiguranje* – yes/no.

U svaku od tabela dodati barem po 5 redova. Dodati primarne ključeve svakoj od tabela. Za svako od složenih imena atributa dodati pun naziv atributa kao caption. Da bi ova baza korektno funkcionisala, uspostaviti potrebne relacije izmedju datih tabela.

Zatim kreirati sledeće upite:

Kreirati upit koji za sve agente čiji je staž duži od 10 godina izdvaja imena i prezimena klijenata koja su od njega rentirala automobil marke Audi na barem 5 dana. Rezultat upita sortirati opadajuće prema prezimenima klijenata. Upit sačuvati pod imenom **Upit1**.

Kreirati parametarski upit koji će prikazivati marke automobila koji su rentirani na današnji dan, koji su u klasi koja je zadata kao parameter upita, i koji su rentiranu u gradu koji je zadat takođe kao parameter upita. Upit sačuvati pod imenom **Upit2**.

Za sva rentiranja automobila započeta u poslednja 3 dana, izdvojiti identifikator automobila i njegovu marku, kao i ukupnu cenu (kao proizvod broja dana i cene po danu) koju klijent treba da plati. Upit sačuvati pod imenom **Upit3**.